La Casa de Cultura alberga una xarrada informativa sobre la salut oral en persones majors
2025-07-24

Dimarts que ve 21 de juny, a les 18h, la Casa de Cultura de Burjassot albergarà la celebració d’una xarrada informativa sobre la salut oral en les persones majors. La celebració d’aquesta xarrada, impulsada pel centre de salut del municipi, compta amb la col·laboració de la regidoria de Sanitat, que dirigeix Isabel María Mora.

Impartida per la Doctora Bañuls, odontòloga de la Unitat de Salut Bucodental de Burjassot, la xarrada incidirà en la importància que té cuidar la salut bucodental, al llarg de la vida, però també i especialment arribada la Tercera Edat. L’Organització Mundial de la Salut (OMS) defineix la salut bucodental com “l’absència de dolor bucal o facial, d’infeccions o nafres bucals, de malalties de les genives, càries, pèrdua de dents i altres patologies o trastorns que limiten la capacitat de mossegar, mastegar, somriure i parlar, i que repercutisquen en el benestar psicosocial”.